
HOTĂRÂRE

cu privire la anunţarea concursului pentru suplinirea funcţiei
de director al televiziunii IPNA Compania „Teleradio-Moldova”
În conformitate cu art.56 alin.(6), art.58 lit.f), art. 60 alin.(5), (11), (12), (13) şi art.61 alin.(1), (2) şi (8) din Codul audiovizualului al Republicii Moldova,
Consiliul de Observatori
HOTĂRĂŞTE:
1. Se anunţă concurs pentru suplinirea funcţiei de director al televiziunii IPNA Compania „Teleradio-Moldova”.

2. Se aprobă Regulamentul ad-hoc cu privire la concursul pentru suplinirea funcţiei de director al televiziunii IPNA Compania „Teleradio-Moldova”.
3. Anexa Regulamentul ad-hoc cu privire la concursul pentru suplinirea funcţiei de director al televiziunii IPNA Compania „Teleradio-Moldova” este parte integrantă a prezentei hotărâri.

4. După anunţarea concursului, președintele IPNA Compania „Teleradio-Moldova” va asigura difuzarea, în orele de maxima audiență, a anunţului privind concursul pentru suplinirea funcţiei de director al televiziunii IPNA Compania „Teleradio-Moldova”, inclusiv în principalele buletine de ştiri ale serviciilor de programe „Moldova 1” şi „Radio Moldova”.
5. Candidaţii la funcția de director al televiziunii IPNA Compania „Teleradio-Moldova” depun dosarele de participare la concurs, inclusiv în format electronic, în perioada 3-9 decembrie 2012 (între orele 09.00-12.30 și 13.30-17.00), pe adresa: mun. Chişinău, str. Mioriţa 1, Casa Radio, et.5, bir.505.

6. Pentru a asigura transparenţa concursului, pe pagina web www.trm.md vor fi publicate CV-urile candidaţilor, precum şi proiectele lor de intenţie privind gestionarea-dezvoltarea televiziunii (responsabil – președintele Consiliului de Observatori).
7. Consiliul de Observatori se va întruni în ședința separată, prevăzută în p.12 din Regulamentul ad-hoc cu privire la concursul pentru suplinirea funcţiei de director al televiziunii IPNA Compania „Teleradio-Moldova”, pe data de 11 decembrie 2012, ora 10.00.
8. Consiliul de Observatori se va întruni în ședința de concurs pentru suplinirea funcţiei de director al televiziunii IPNA Compania „Teleradio-Moldova” pe data de 14 decembrie 2012, ora 10.00.
5. Prezenta hotărâre intră în vigoare în ziua adoptării.

Prezenta hotărâre a fost adoptată unanim, cu votul a 8 membri ai Consiliului de Observatori prezenţi la şedinţă.

Preşedintele

Consiliului de Observatori                                                       Eugeniu Rîbca

Secretarul ședinței
Consiliului de Observatori                                                      Viorica Bogatu
Anexa
Regulamentul ad-hoc cu privire la concursul
pentru suplinirea funcţiei de director al televiziunii

IPNA Compania „Teleradio-Moldova”
1. Directorul televiziunii IPNA Compania „Teleradio-Moldova” este numit în funcţie în bază de concurs, pentru un mandat de 5 ani.
2. Candidaţii la funcția de director al televiziunii IPNA Compania „Teleradio-Moldova” depun dosarele de participare la concurs, pe parcursul a 7 zile calendaristice consecutive, pe adresa: mun. Chişinău, str. Mioriţa 1, Casa Radio, et.5, bir.505.
3. Dosarul de participare la concurs va cuprinde:
a) cererea de participare la concurs, adresată Consiliului de Observatori
;

b) CV-ul candidatului (inclusiv în format electronic);

c) proiectul de intenţie privind gestionarea-dezvoltarea televiziunii (inclusiv în format electronic). Volumul maxim – 10 (zece) pagini, Times New Roman, font 12, interval 1,5;

d) dovezile de întrunire de către participantul la concurs a exigenţelor, prevăzute pentru numirea în funcţie: copia carnetului de muncă, contracte individuale de muncă etc.;

e) declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura
;

f) declaraţia participantului la concurs, pe proprie răspundere, vizând veridicitatea datelor conţinute în dosarul de participare la concurs
.

4. Proiectul de intenţie privind gestionarea-dezvoltarea televiziunii va cuprinde:
a) viziunea candidatului asupra modului de implementare a Direcțiilor strategice de dezvoltare a IPNA Compania „Teleradio-Moldova” pentru anii 2010-2015, aprobate prin Hotărârea Consiliului de Observatori nr.1/189 din 16.08.2010;
b) viziunea candidatului asupra modului de implementare a Organigramei televiziunii IPNA Compania „Teleradio-Moldova”, aprobată prin Hotărârea Consiliului de Observatori nr.8 din 26.01.2011;
c) viziunea candidatului asupra modului de implementare a Schemei de încadrare pentru anul 2012 în Instituţia Publică Naţională a Audiovizualului Compania „Teleradio-Moldova”, republicată prin Hotărârea Consiliului de Observatori al IPNA Compania „Teleradio-Moldova” nr.83 din 11.09.2012;
d) obiectivele pe care urmează să le atingă televiziunea la finele fiecărui an de mandat al candidatului, în cazul în care este desemnat în funcție.

5. Candidatul pentru funcția de director al televiziunii IPNA Compania „Teleradio-Moldova” trebuie să corespundă următoarelor exigenţe:
a) să fie profesionist în domeniul de funcţionare a audiovizualului public;

b) să posede experiență de 10 (zece) ani de activitate în mass-media;

c) să posede experiență de 5 (cinci) ani de activitate în audiovizual;

d) să posede experiență de 2 (doi) ani de activitate în televiziune;
e) să posede experiență managerială;
f) să aibă studii superioare;
g) să fie cetăţean al Republicii Moldova;
h) să cunoască limba de stat a Republicii Moldova.
6. Funcţia de director al televiziunii IPNA Compania „Teleradio-Moldova” este incompatibilă cu:
a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara IPNA Compania „Teleradio-Moldova”;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”.

7. Funcţia de director al televiziunii IPNA Compania „Teleradio-Moldova” este compatibilă cu activitatea în domeniile: didactic, ştiinţific, de creaţie în cadrul publicaţiilor de specialitate cu caracter literar, artistic, ştiinţific, social, dacă aceasta nu contravine intereselor Companiei.
8. Membrul Consiliului de Observatori al IPNA Compania „Teleradio-Moldova”, care a depus dosarul de participare la concursul pentru suplinirea funcţiei de director al televiziunii IPNA Compania „Teleradio-Moldova”, nu este în drept să participe (în calitate de membru al Consiliului de Observatori) la ședința în care sunt examinate dosarele de participare la concurs și numirea în funcţie a directorului televiziunii IPNA Compania „Teleradio-Moldova”.

9. Candidaţii depun dosarele de participare la concurs, pentru înregistrare, persoanei/persoanelor responsabile din rândul membrilor Consiliului de Observatori.
10. Dosarele de participare la concurs sunt înregistrate timp de 7 (șapte) zile calendaristice consecutive, între orele 09.00-12.30 și 13.30-17.00, pe următoarea adresă: mun. Chişinău, str. Mioriţa 1, Casa Radio, et.5, bir.505. Telefon de contact: 406-886.

11. Persoana responsabilă de înregistrarea dosarelor de participare la concurs este obligată să înregistreze toate dosarele de participare la concurs, inclusiv cele incomplete.

12. Consiliul de Observatori totalizează rezultatele înregistrării dosarelor de participare la concurs într-o ședință separată, în cadrul căreia:

a) confirmă întrunirea sau neîntrunirea exigențelor de către fiecare dintre candidaţi și, după caz, prezenţa incompatibilităţilor pentru numirea în funcţie;

b) examinează corespunderea proiectelor de intenţie privind gestionarea-dezvoltarea televiziunii exigenţelor p.4 din prezentul Regulament.
13. Dacă au fost înregistrate cel puțin 2 dosare de participare la concurs, ședința de concurs este convocată nu mai devreme de 3 (trei) și nu mai târziu de 10 (zece) zile din momentul expirării perioadei de recepţionare a dosarelor de participare la concurs.
14. În şedinţa de concurs, sunt audiați doar candidații și examinate doar dosarele candidaților prezenţi la şedinţa de concurs. Candidații sunt audiați și dosarele sunt examinate în ordinea alfabetică a numelor participanţilor la concurs.
15. Audierile în şedinţa de concurs vor cuprinde:

a) prezentarea, de către preşedintele Consiliului de Observatori, a fiecărui participant la concurs;
b) prezentarea de către fiecare candidat a proiectului de intenţie privind gestionarea-dezvoltarea televiziunii. Pentru prezentarea proiectului de intenţie, fiecăruia dintre candidaţi i se oferă până la 10 (zece) minute, dacă Consiliul de Observatori nu decide să ofere timp suplimentar;
c) întrebări şi precizări din partea membrilor Consiliului de Observatori pe marginea proiectelor de intenţie privind gestionarea-dezvoltarea televiziunii. Întrebările şi precizările pe marginea fiecărui proiect de intenţie vor fi înaintate pe parcursul a până la 20 (douăzeci) de minute, dacă Consiliul de Observatori nu decide să ofere timp suplimentar.

16. Președintele Consiliului de Observatori acordă candidaţilor dreptul la replică după încheierea audierilor tuturor candidaţilor, în conformitate cu p.15 din prezentul regulament.
17. La dezbaterile pe marginea proiectelor de intenţie privind gestionarea-dezvoltarea televiziunii ale candidaţilor participă doar membrii Consiliului de Observatori.

18. În procesul de evaluare a proiectelor de intenţie privind gestionarea-dezvoltarea televiziunii membrii Consiliului de Observatori se vor expune cu privire la:
a) gradul de conformitate a proiectelor de intenţie privind gestionarea-dezvoltarea televiziunii ale candidaţilor cu legislaţia în vigoare şi cu actele normativ-juridice interne ale IPNA Compania „Teleradio-Moldova”;

b) adeziunea la valorile jurnalismului democratic, în general, şi a audiovizualului public, în particular.
19. Numirea în funcţie a directorului televiziunii IPNA Compania „Teleradio-Moldova” se face prin vot deschis, cu votul a cel puțin 5 (cinci) membri ai Consiliului de Observatori.

20. Procesul de votare se va desfăşura potrivit următoarelor exigenţe:

a) votarea pe runde;
b) pe parcursul unei runde, fiecare membru al Consiliului de Observatori beneficiază de un singur vot;
c) fiecare membru al Consiliului de Observatori votează doar „pro”;
d) în cazul în care niciunul dintre candidaţi nu întruneşte numărul de voturi, necesar pentru numirea în funcţie, se anunţă o nouă rundă a votării. În acest caz Consiliul de Observatori poate decide asupra necesităţii organizării unor noi dezbateri cu candidaţii, care au întrunit cel mai mare număr de voturi;
e) în noua rundă de votare vor fi supuse votului candidaturile, care au întrunit cel mai mare număr de voturi;

f) Consiliul de Observatori poate decide organizarea unor noi runde de votare.
21. Secretarul şedinţei Consiliului de Observatori asigură înscrierea rezultatelor, pentru fiecare rundă de votare, în procesul-verbal al votării
.

Anexa Cerere de participare la concurs (model)
Consiliului de Observatori

al IPNA „Teleradio-Moldova” 

CERERE
Solicit înregistrarea Dosarului de participare la concurs, care include:

· CV-ul, inclusiv în format electronic;

· proiectul de intenţie privind gestionarea-dezvoltarea televiziunii, inclusiv în format electronic. Volum – __ (________) pagini;

· dovezile de întrunire a exigenţelor, prevăzute pentru numirea în funcţie:
________________________________________________________________________________________________________________________________________________________________________________________________________________________

· declaraţia cu privire la absenţa incompatibilităţilor pentru numirea în funcţie sau declaraţia de a le înlătura;

· declaraţia vizând veridicitatea datelor conţinute în dosarul de participare la concurs.

               __________________                                        „___” decembrie 2012
Anexa Declaraţia participantului la concurs (model)
Consiliului de Observatori

al IPNA „Teleradio-Moldova” 

DECLARAŢIE

DECLAR că nu dețin:

a) calitatea de membru al unui organ de conducere sau de angajat, partener, acţionar, proprietar al unui radiodifuzor privat;

b) calitatea de membru de partid sau de membru al unor alte organizaţii politice;

c) funcţia de membru al Guvernului Republicii Moldova, deputat în Parlament sau alte funcţii remunerate în afara companiei;

d) funcţia de membru al Consiliului Coordonator al Audiovizualului;

e) funcţia de membru al Consiliului de Observatori al IPNA Compania „Teleradio-Moldova”
.

DECLAR, pe proprie răspundere, că informațiile ce se conțin în Dosarul de participare la concurs sunt veridice.
__________________                                                     „___” decembrie 2012
Anexa Proces-verbal al votării (model)
Proces-verbal al votării nr.__
„___” decembrie 2012

	Numele şi prenumele candidatului
	V.Bogatu
	L.Călugăru
	D.Deleu
	P.Grozavu
	R.Lozinschi-Hadei
	V.Meșină-Prodan
	A.Peru-Balan
	E.Rîbca
	V.Țapeș

 Preşedintele Consiliului de Observatori                                                                                                         Secretarul şedinţei Consiliului de Observatori
 Eugeniu Rîbca ___________________                                                        L.Ş.                                         Viorica Bogatu _______________________

� A se vedea Cererea de participare la concurs (model), anexată la prezentul Regulament.


� A se vedea Declaraţia participantului la concurs (model), anexată la prezentul Regulament.


� A se vedea Declaraţia participantului la concurs (model), anexată la prezentul Regulament.


� A se vedea Anexa Procesul verbal al votării (model) la prezentul Regulament.


� După caz, participantul la concurs declară despre înlăturarea incompatibilităţii/incompatibilităţilor existente.





Preşedintele CO __________                                   LŞ                                Secretarul şedinţei CO  __________

Preşedintele CO __________                                   LŞ                                Secretarul şedinţei CO  __________

